section_heading: Vrhunac slave, sex simbol
paragraph_text: Idućih godina Tom Jones i dalje izbacuje hitove, u međuvremenu nastupa i u meki svjetske zabave – u Las Vegasu, a pri nastupu u New Yorku događa se, kasnije na njegovim nastupima često viđena, kolektivna histerija ženskog dijela publike. Pošto je on već odavno ustoličen kao neupitni sex simbol, masovna histerija žena na njegovim koncertima uobičajena je pojava. Poslije svakog njegovog nastupa, na pozornici ostaje masu dobačenog cvijeća, raznih poruka i ključeva hotelskih soba, te osobito ženskih komada donjeg rublja. On je u to vrijeme i najskuplja pjevačka zvijezda, pa je tako šokantno zazvučao podatak (iz tog vremena) da su Talijani plaćali Toma Jonesa 300.000 (tristo tisuća) lira po minuti pjevanja. To je u ono vrijeme bilo nezamislivo, a on sam je jednom izjavio da u jedan sat zarađuje više nego njegov otac u 30 godina!